Imtella' Mejju 15, 2021 Id-DJ minn Hong Kong Ray Cordeiro għadu kif ħabbar li se jirtira wara karriera ta' 72 sena. Matul l-aħħar xandira tiegħu llejla, Cordeiro rringrazzja lil kull min segwieh matul dawn is-snin kollha. Il-programm tiegħu, ilu jixxandar fuq l-istazzjon RTHK mill-1970. Cordeiro kien magħruf għall-vuċi partikolari tiegħu, kien iħobb jilbes beritta u kien idoqq mużika pjuttost rilassanti. Fis-sena 2000, isem Cordeiro tniżżel fil-Guinness Book of World Records bħala d-DJ li l-aktar dam fil-qasam. Matul karriera liema bħalha Cordeiro ltaqa' ma' bosta ġganti tal-mużika, fosthom ma' The Beatles, Cliff Richard u Tony Bennett.